Două adolescente au fost lovite de o mașină, în Vaslui. Fetele se aflau pe trecerea de pietoni
Două adolescente au fost accidentate, joi după-amiază, în timp ce traversau o stradă din municipiul Vaslui.
Accidentul rutier s-a produs, joi după-amiază, pe strada 11 Iunie din Vaslui, în apropierea sediului unui ocol silvic.
Potrivit reprezentanţilor Serviciului de Ambulanţă Judeţean (SAJ) Vaslui, echipaje medicale intervin pentru două tinere cu vârste aproximativ 15-16 ani lovite de o maşină.
Primele date arată că cele două au fost accidentate în timp ce traversau strada pe trecerea pentru pietoni. Persoana care a apelat 112 a relatat că adolescentele sunt conştiente.
La faţa locului au fost trimise două ambulanţe cu medic de la ISU şi SAJ Vaslui.